Diari Oficial de la Generalitat Valenciana


Sumari del DOGV 1469, del 24-01-1991 (1991/820044)

ORDRE de 15 de gener de 1991, de la Conselleria de Treball i Seguretat Social, per la qual es fa convocatòria de subvencions per a projectes d'investigació en Serveis Socials durant 1990-1991.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/15/(1)/dof/vci/html**

### Dades del document

Número de DOGV
:   1469

Data del DOGV
:   24-01-1991

Secció del DOGV
:   DISPOSICIONS GENERALS

Número del document
:   1991/820044


Data del document
:   15-01-1991

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 15 de gener de 1991, de la Conselleria de Treball i Seguretat Social, per la qual es fa convocatòria de subvencions per a projectes d'investigació en Serveis Socials durant 1990-91.  
La Llei de la Generalitat Valenciana 5/1989, de 6 de juliol, de Serveis Socials de la Comunitat Valenciana, estableix en el preàmbul la intenció d?ordenar el sector per mitjà d'una planificació democràtica que canalitze l?esforç de les iniciatives socials cap a objectius generals compartits, la qual cosa obliga a realitzar els estudis fiables de necessitats i recursos que facen possible abandonar el voluntarisme de l'acció social i assegurar la participació ciutadana».  
EL PEV- II determina entre els objectius en matèria de Serveis Socials la investigació i estudi de la realitat social de la Comunitat Valenciana, i estableix amb aqueix fi una sèrie de programes instrumentals entre els que es troba el foment, mitjançant les oportunes convocatòries públiques, de l'activitat investigadora al camp de l'atenció social.  
Per tant, fent ús de les facultats atribuïdes per la Llei 5/1983, de 30 de desembre, de Govern Valencià, i el Decret 36/1998, de 21 març, del Consell de la Generalitat Valenciana, pel qual s'aprova el Reglament orgànic i funcional d'aquesta Conselleria,  
ORDENE  
Article únic  
La convocatòria de subvencions per tal de donar suport i fomentar la realització d'estudis i investigacions que tinguen com a objecte els distints àmbits d'actuació dels Serveis Socials. L?import màxim destinat a aquestes ajudes serà de 34.316.907 de PTA. a càrrec dels crèdits del capítol IV, línia 403/000/91, programa 313.10. La convocatòria es regirà per les següents  
BASES  
Primera. Objecte de les subvencions  
Les subvencions tenen com a objecte fomentar les investigacions, incloses tesis doctorals, la finalitat de les quals siga la política Social, els problemes socials, el benestar social i els Serveis Socials, prioritàriament les, que estiguen encaminades a aplicar els coneixements científics i tècnics en les àrees previstes en la Llei 5/1989, de manera que es puga veure incrementada la qualitat dels recursos socials, més que més en els aspectes declarats prioritaris en la planificació general.  
Segona. Sol·licitants  
Podran concórrer a aquesta convocatòria les persones que, individual o conjuntament, realitzen llurs investigacions en Centres, Institucions, Facultats, Escoles, o altres unitats de la Comunitat Valenciana amb capacitat investigadora en les matèries objecte d'aquesta convocatòria.  
Tercera. Projectes d'investigació convocats  
Les subvencions es destinaran, prioritàriament, als projectes d'investigació desenvolupats en les àrees següents:  
1. Competència de les administracions locals en l?àmbit dels Serveis Socials (estudi jurídic).  
2. Despeses socials en les administracions locals, en l?àmbit de la Comunitat Valenciana, des de 1985 (estudi pressupostari).  
3. Procediments tècnico- administratius en les mesures tutelars de menors. Desplegament de la Llei 21/1987, d'11 de novembre.  
4. Estudi del perfil dels usuaris de Serveis Socials.  
5. Programa de necessitats de Centres per a Minusvàlids Físics greument afectats.  
Tot i això, podran proposar-se pels interessats àrees d'investigació distintes de les expressades en aquesta base, raonant en la sol·licitud l?oportunitat i l?interés de l?esmentada investigació.  
Només tindran caràcter prioritari les investigacions enumerades en el paràgraf primer d'aquesta base.  
Quarta. Documentació  
Per tal de participar en la convocatòria caldrà presentar-hi, per triplicat, la documentació següent:  
a) Instància degudament emplenada on consten les dades personals dels interessats, telèfon de localització i número de compte bancari en el qual efectuar, si s'escau, l?ingrés. Si una mateixa sol·licitud estigués subscrita per diferents persones, les notificacions es faran a la persona designada amb aqueix fi, i si hi manca, a qui la subscriga en primer lloc.  
b) Determinació del l?objecte de la investigació per a la realització de la qual es sol·licita la subvenció.  
e) Currículum de les sol·licituds, amb aportació original o fotocòpia acarada dels certificats que acrediten llur capacitat.  
d) Projecte d'investigació en què ha de constar: 1r) fonamentació i justificació del projecte, 2n) objectius i hipòtesi, 3r) explicació de la metodologia que s'hi utilitzarà, 4t) distribució de les fases de la investigació, amb quantificació del temps de realització de cadascuna, les quals en total no hauran de sobrepassar un any de duració, 5é) pressupost i quantia de la subvenció sol·licitada, 6é) en cas de tesis doctorals, certificació del catedràtic que es responsabilitza de la direcció. En aquest supòsit, la quantitat màxima per a ser subvencionada no ultrapassarà les 500.000 PTA.  
Cinquena. Lloc de presentació  
Les sol·licituds es presentaran, amb la documentació adjunta, en els Registres de les direccions d'Area de Serveis Socials, situats a  
- Castelló: C/ Borriana, 13 - 15  
- València: Avda. Baró de Càrcer, 36  
- Alacant: C/ Teatre, 37  
Sisena. Termini de presentació  
El termini de presentació de sol·licituds comença l'endemà de la publicació d'aquesta Ordre al DOGV, i finalitzarà el 20 de febrer de 1991.  
Setena. Resolució  
Els expedients complets rebuts a la Direcció General de Serveis Socials, seran estudiats pel tribunal a què fa referència la base següent, qui valorarà els distints projectes d'investigació i resoldrà les sol·licituds presentades, abans del 20 d'abril de 1991.  
El tribunal, a la vista de la documentació presentada, podrà sol·licitar dels interessats l'ampliació o la verificació de les dades al·legades, i també convocar-los a una entrevista, quan, segons el parer del tribunal, es crega avinent per a una millor valoració dels projectes.  
En les resolucions es farà constar, si pertoca, la quantia de la subvenció concedida i el termini per a la presentació dels treballs, i advertirà els interessats que la no justificació de l'aplicació de la subvenció donarà lloc a la instrucció d'expedient administratiu de responsabilitat comptable.  
Vuitena. Tribunal competent per a la resolució  
El tribunal a què fa referència la base anterior estarà compost per:  
- El Director General de Serveis Socials, qui farà de president.  
- Els Caps d'Area de Serveis Socials d'Alacant, Castelló i València.  
- El Cap d'Area de Planificació.  
- El Cap de la Secció de Publicacions.  
- Un representant de la Universitat de València, nomenat pel Rector de l?esmentada Universitat.  
Novena. Pagament i justificació de les subvencions  
- El primer pagament per un import del 50% de la subvenció, s'ingressarà després de dictada resolució i en el transcurs del trimestre següent, en el compte indicat pels sol·licitants.  
- El segon pagament pel 50%, s'ingressarà en el mateix compte, amb el certificat previ del treball conclòs d'acord amb el projecte inicial aprovat, del Director General de Serveis Socials.  
Deu  
La Direcció General de Serveis Socials es reserva les facultats següent:  
1. Publicació del treball realitzat o part d'aquest, després de la reelaboració del text per part dels investigadors a fi d'adaptar-lo a les característiques usuals de les edicions de la Direcció General de Serveis Socials.  
2. Per mitjà del seu Servei de Planificació, la Direcció General de Serveis Socials, podrà demanar informació sobre la marxa i realització del treball, i també utilitzar els resultats obtinguts de la manera que crega avinent per a les seues necessitats.  
3. En tot treball posterior que puguen publicar els interessats utilitzant dades relacionades amb l?estudi objecte d'aquestes ajudes, caldrà deixar-hi ' constància del patrocini de la Direcció General de Serveis Socials de la Conselleria de Treball i Seguretat Social de la Generalitat Valenciana.  
València, 15 de gener de 1991.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI